钦定古今图书集成/明伦汇编/宫闱典/第113卷 > 长孙敞
## 钦定古今图书集成/明伦汇编/宫闱典/第113卷 > 长孙敞

按《旧唐书外戚传》：“敞，文德顺圣皇后之叔父也。仕隋
为左卫郎将。炀帝幸江都，留敞守京城禁苑。及义旗
入关，率子弟迎谒于新丰，从平京城，以功除将作少
监，出为杞州刺史。贞观初，坐赃免。太宗以后亲，常令
内给绢以供私费。寻拜宗正少卿致仕，加金紫光禄
大夫，累封平原郡公。卒赠幽州都督，谥曰良，陪葬昭”
陵。